Народны камісарыят дзяржаўнага кантролю БССР

Наро́дны камісарыя́т дзяржа́ўнага кантро́лю Белару́скай ССР быў утвораны 16 лістапада 1940 года на базе Камісіі савецкага кантролю пры СНК БССР.

У адпаведнасці з Палажэннем аб Народным камісарыяце дзяржаўнага кантролю Беларускай ССР, зацверджаным 13 студзеня 1941 года СНК БССР, Наркамат дзяржкантролю быў абавязаны кантраляваць улік і расходаванне дзяржаўных грашовых сродкаў і матэрыяльных каштоўнасцяў дзяржаўнымі, кааператыўнымі і грамадскімі арганізацыямі і прадпрыемствамі, а таксама правяраць выкананне рашэнняў Урадаў Саюза ССР і Беларускай ССР.

У перыяд нямецка-фашысцкай акупацыі Беларусі Наркамат дзяржкантролю БССР быў эвакуіраваны ў горад Маскву. Ён аднавіў сваю дзейнасць на вызваленай тэрыторыі рэспублікі ўжо ў лютым 1944 года.

У сакавіку 1946 года Наркамат дзяржкантролю БССР быў перайменаваны ў Міністэрства дзяржаўнага кантролю БССР.

 Наркам 
 І. П. Валошын (1940—1946)

 Спасылкі 
 Фонды Нацыянальнага архіва Беларусі

Катэгорыя:Скасаваныя органы выканаўчай улады Беларусі
Катэгорыя:Народныя камісарыяты БССР
Катэгорыя:З’явіліся ў 1940 годзе
Катэгорыя:Зніклі ў 1946 годзе